**ZAKLJUČCI**

sa **17. sjednice** ŠO XII. gimnazije

održane **16. studenoga 2022. godine** s početkom u **20,00 sati**

u prostorijama XII. gimnazije, Gjure Prejca 2, Zagreb (Zbornica)

Ad 1) Školski odbor jednoglasno verificira ispravljeni Zapisnik s 15. Sjednice Školskog odbora, održane 6. listopada 2022. te Zapisnik sa 16. sjednice Školskog odbora XII. gimnazije održane 27. listopada 2022. Godine.

Ad 2) Školski odbor daje prethodnu suglasnost ravnateljici za zasnivanje radnog odnosa na neodređeno, puno radno vrijeme (40 sati tjedno, odnosno 8 sati dnevno), uz probni rad u trajanju od tri (3) mjeseca s **Milijem Vegom, magistrom matematike iz Zagreba**.

Ad 3) Školski odbor XII. gimnazije jednoglasno donosi **Odluku o izmjeni i dopuni Poslovnika o radu Školskih vijeća**

Školski je odbor obaviješten da prilikom primopredaje dužnosti bivša ravnateljica nije predala službeni mobitel te da se telekomunikacijske usluge u nepokretnoj mreži preko OPTIME naplaćuju 1500,00 kuna mjesečno, a od čega 1000,00 kuna iznosi cijena interneta za urede, koji Škola ima osiguranog besplatno putem CARNET-a. Gradski je ured za obrazovanje odobrio raskidanje navedenog ugovora s OPTIMOM. Novi je službeni mobitel dobila satničarka.

Školski je odbor obaviješten o članku na portalu vezanom uz neodržavanje izleta u Budimpeštu za učenike trećeg razreda čiji je razrednik vjeroučitelj inzistirao na pohađanju nedjeljne mise u sklopu programa izleta.

Ravnateljica upozorava da je poslala već Uredu za vjeronauk u školi je ravnateljica o nizu sukoba i prijepora spomenutog s učenicima i roditeljima pisano obavijestila Ured za vjeronauk u školi.

Školski je odbor obaviješten da će se u Kulturnom centru Dubrava ove godine održavati adventske radionice u kojima mogu sudjelovati i zainteresirani učenici.

Školski je odbor obaviješten da se useljenje u novu zgradu i dalje očekuje s početkom drugog polugodišta te kako će sve biti opremljeno osim knjižnice i multimedijske dvorane.